உணவுத் தவிர்ப்புப் போராட்டத்தில் ஈடுபட்டு வரும் தமிழ் அரசியல் கைதிகளின் கோரிக்கைகளை அரசாங்கம் உரிய முறையில் செவிமடுத்து தீர்வினைப் பெற்றுக் கொடுக்க வேண்டும், அரசியல் கைதிகளின் விடுதலையையும் துரிதப்படுத்த வேண்டும் ஆகிய கோரிக்கைகளை யாழ்.பல்கலைக்கழக சமூகம் சார்பாக முன்வைக்கிறோம். எமது கோரிக்கைகளை அரசாங்கம் மற்றும் பொறுப்பு வாய்ந்தவர்கள் நிராகரிக்கும் பட்சத்தில் பல்கலைக்கழக மாணவர்கள் தங்கள் போராட்ட வடிவத்தினை மாற்ற வேண்டிவரும் என கவனயீர்ப்புப் போராட்டத்தின் நிறைவாக உரையாற்றிய பல்கலைக்கழக கலைப்பீட மாணவர் ஒன்றியத் தலைவர் வி.அனுராஜ் கருத்துத் தெரிவித்திருந்தார்.